./data/phi2331/phi004/phi2331.phi004.perseus-lat2.xml
nam cum quendam Vetrasinum famae detestandae honorem petentem moneret, ut se ab opinionibus populi vindicaret, et ille contra respondisset multos, qui secum in arena pugnassent, se praetores videre, patientertulit, ac ne in quemquam facile vindicaret, praetorem,qui quaedam pessime egerat, non abdicare se praeturaiussit, sed collegae iuris dictionem mandavit, fiscoin causis compendii numquam iudicans favit  sane, quamvis esset constans, erat etiam verecundus Posteaquam autem e Syria victor rediit frater, patris patriae nomen ambobus decretum est, cum se Marcus absente Vero erga omnes senatores atque hominesmoderatissime gessisset, corona praeterea civica oblata est ambobus; petiitque Lucius ut secum Marcus triumpharet  petiit praeterea Lucius ut filii MarciCaesares appellarentur  sed Marcus tanta fuit moderatione ut, cumsimul triumphasset, tamen post mortem Lucii tantum Germanicum se vocaret,quod sibi bello proprio pepererat, in triumpho autem liberos Marci utriusque sexus secum vexerunt, itatamen ut et puellas virgines veherent  ludos etiam ob triumphum decretos spectaverunt habitu triumphali inter cetera pietatis eius haec quoque moderatio praedicanda est: funambulis post puerum lapsum culcitas subici iussit, unde hodieque retepraetenditur Dum Parthicum bellum geritur, natum est Marcomannicum, quod diu eorum qui aderant arte suspensum est, ut finito iam Orientali bello Marco-mannicum agi posset, et cum famis tempore populo insinuasset de bello, fratre post quinquennium reverso in senatu egit, ambos necessarios dicens bello